Document ID: /roh_data/filtered/fineweb-2-filterrobots_roh.jsonl.gz/30306

Il gudogn net è sa reducì per 16% sin bun ina milliarda dollars. Quai è dentant dapli che quai ch'ils analists han spetgà. L'UBS ha er communitgà ch'ella ha dal fanadur fin il settember survegnì 15,7 milliardas dollars facultad nova per administrar. Il segund quartal aveva la banca nudà ina reducziun da la facultad administrada da duas milliardas dollars.
CEO è cuntent
Il schef da la banca gronda, Sergio Ermotti, è sa mussà cuntent da la prestaziun da l'UBS. En vista a las cundiziuns al martgà, sa tractia dad in resultat solid. Cun ulteriuras mesiras duaja la profitabilitad vegnir augmentada.
RR novitads 07:00